கேள்வி: பொட்டல நிலைமாற்றல் பற்றி விளக்கவும்.
பதில்: பொட்டல நிலைமாற்றல் (ஆங்கிலம்: ''Packet Switching'') என்பது கணினி வலையமைப்புகளில் தரவுகளைப் பரிமாறுவதற்கு உதவும் வழியாகும். இந்த முறை மூலம் தரவுகளைப் பரிமாறுவதற்குப் பொட்டலங்கள் பயன்படுகின்றன. அதாவது, பொட்டல நிலைமாற்றலின்போது பரிமாறப்படும் தரவுகள் பொட்டலங்களாகப் (சிறு பகுதிகளாக) பிரித்து அனுப்பப்படும். பொட்டலம் என்பது சில அல்லது பல கூறுகளைக் கொண்ட சீரிய அமைப்பாகும். இந்த முறை மூலம் தரவுகளைப் பரிமாறுகையில் சமிக்ஞைகள் உருக்குலையாது பயணிக்கும். ஆனாலும் இணைய இணைப்பிலுள்ள கோளாறுகள் காரணமாகச் சில சந்தர்ப்பங்களில் பொட்டலங்கள் அனுப்பப்படாது விடலாம். இந்நிலை பொட்டல இழப்பு எனப்படும்.